Elektromobilis
Elektromobilis ir automobilis ar elektrisku piedziņu, kurā par vilces avotu kalpo viens vai vairāki elektromotori ar autonomu enerģijas avotu (akumulatoru bloks, degvielas elementi). Ir jāatšķir elektromobilis no hibrīdauto. Transportlīdzekļus ar elektrisku piedziņu un uzstādītu iekšdedzes dzinēju, kas darbojas ar benzīnu, dīzeli vai gāzi akumulatoru bloka lādēšanai, sauc par hibrīdauto. Elektro automašīnām ir raksturīgas zemas transporta izmaksas. Ford Ranger patērē 0,25 kWh uz kilometru, Toyota RAV4 EV — 0,19 kWh uz kilometru. Pēdējos gados, ņemot vērā nepārtraukto naftas cenu kāpumu, elektromobiļi ir sākuši iegūt popularitāti. 2020. gadā ar elektromobiļi veidoja 0,7 % no kopējā pasaules auto skaita.